NORAKSTS

|  |  |
| --- | --- |
| 29.10.2020. | Nr.17/13 |

**apbūvēta zemesgabala Liepu ielā 6, Jelgavā,**

**atsavināšana**

(ziņo: I.Škutāne)

Saņemts Dāvja Speras (dz.1985) iesniegums, kurā lūdz atsavināt Jelgavas pilsētas pašvaldībai piederošo zemesgabalu Liepu ielā 6, Jelgavā, uz kura atrodas viņam piederoša būve.

Jelgavas pilsētas pašvaldībai piederošs zemesgabals 1233 m2 platībā ar kadastra apzīmējumu 09000050260 Liepu ielā 6, Jelgavā (turpmāk – Zemesgabals) ir apbūvēts un ierakstīts Jelgavas pilsētas zemesgrāmatas nodalījumā Nr.100000602785 ar kadastra Nr.09000050260.

Uz Zemesgabala atrodas Dāvim Speram piederoša būve ar kadastra apzīmējumu 09000050260001 Liepu ielā 6, Jelgavā, kura ierakstīta Jelgavas pilsētas zemesgrāmatas nodalījumā Nr.100000594011 ar kadastra Nr.09005050030.

Publiskas personas mantas atsavināšanas likuma (turpmāk - Atsavināšanas likums) 4.panta ceturtās daļas 3.punktā noteikts, ka pašvaldības nekustamā īpašuma atsavināšanu var ierosināt zemesgrāmatā ierakstītas būves īpašnieks, ja viņš vēlas nopirkt zemesgabalu, uz kura atrodas būve.

Saskaņā ar Atsavināšanas likuma 8.panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2020.gada 8.septembrī nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025.gada 21.jūnijam) novērtēja Zemesgabalu un noteica tā tirgus vērtību 10000 *euro*.

Valsts zemes dienesta Nekustamā īpašuma Valsts kadastra informācijas sistēmā Zemesgabala kadastrālā vērtība ir noteikta 10319 *euro*.

Atsavināšanas likuma 3.panta pirmās daļas 2.punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37.panta pirmās daļas 4.punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma [4.panta](https://likumi.lv/doc.php?id=68490#p4) ceturtās daļas 3.punktā minētā persona. Šajā gadījumā pārdošanas cena ir vienāda ar nosacīto cenu.

Atsavināšanas likuma 44.1 panta piektā daļa nosaka, ka pārdodot apbūvētu zemesgabalu uz nomaksu, nomaksas termiņš nedrīkst būt lielāks par pieciem gadiem.

2020.gada 24.septembrī Jelgavas pilsētas pašvaldības īpašuma atsavināšanas komisija noteica Zemesgabala nosacīto cenu 10500 *euro* un nomaksas termiņu – 5 gadus.

Saskaņā ar likuma “Par pašvaldībām” 21.panta pirmās daļas 17.punktu, Atsavināšanas likuma 3.panta pirmās daļas 2.punktu, 4.panta ceturtās daļas 3.punktu, 8.pantu, 37.panta pirmās daļas 4.punktu, 44.1 panta piekto daļu, Jelgavas pilsētas pašvaldības īpašuma atsavināšanas komisijas 2020.gada 24.septembra lēmumu Nr.8/2 “Apbūvēta zemesgabala Liepu ielā 6, Jelgavā, atsavināšana” un Dāvja Speras 2019.gada 6.decembra iesniegumu,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošu apbūvētu zemesgabalu Liepu ielā 6, Jelgavā (kadastra numurs/apzīmējums 09000050260, platība 1233 m2), uz tā esošās būves īpašniekam Dāvim Speram (dz.1985) par nosacīto cenu 10500 *euro*, nosakot maksimālo nomaksas termiņu – 5 gadus.
2. Jelgavas pilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 29.oktobrī